Diari Oficial de la Generalitat Valenciana


Sumari del DOGV 118, del 25-08-1983 (1983/802383)

RESOLUCIÓ del Conseller d'Economia i Hisenda, de 16 d'agost de 1983, relativa a la realització d'stages en els serveis de les Comunitats Europees per part de funcionaris de la Comunitat Valenciana.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   118

Data del DOGV
:   25-08-1983

Secció del DOGV
:   ALTRES DISPOSICIONS

Número del document
:   1983/802383


Data del document
:   16-08-1983

Organisme emissor
:   Conselleria d'Economia i Hisenda

Tipus de document
:   Resolució

Resolució del Conseller d'Economia i Hisenda, de 16 d'agost de 1983, relativa a la realització d'stages en els serveis de les Comunitats Europees per part de funcionaris de la Comunitat Valenciana.  
Davant l'existència i funcionament del Programa de Pràctiques per a funcionaris espanyols en els serveis de la Comissió de la CEE, a Brussel·les, i atés que pot ser de molt d'interés que, dins del marc d'aquest programa, hi participen funcionaris de la Generalitat, a fi de formar personal expert en temes comunitaris, pel gran interés que tenen aquests temes per a la Comunitat Valenciana, el Conseller d'Economia i Hisenda, en ús de les atribucions que li confereix el Reglament de Règim Interior del Consell de la Generalitat Valenciana, i de comú acord amb la Secretaria d'Estat per a les relacions amb la CEE, convoca els funcionaris transferits a la Generalitat, així com el personal administratiu i laboral del Consell que puguen estar interessats, perquè presenten les sol·licituds, de conformitat amb les següents  
BASES  
1. Hi haurà dos períodos de realització d'stages per a funcionaris, que s'iniciaran respectivament el 1.r de febrer i el 1.r d'octubre de cada any.   
2. Els stages tindran una durada de tres mesos.   
3. Les propostes de realització d'stages hauran de ser adreçades al Director General d'Economia de la Conselleria d'Economia i Hisenda. Les dates límit de presentació seran el 15 de setembre per als stages que s'inicien el 1.r de febrer, i el 15 d'abril per als que comencen l?1 d'octubre.   
4. La proposta de realització d'stages haurà de realitzar-la la Conselleria de què depenga el funcionari, i peral·lelament hom remitirà degudament formalitzada l'acta de candidatura, segons el model adjant a aquest escrit. La proposta indicarà també la Direcció General o Servei de la Comissió en què hom desitja realitzar l'stage.   
5. El finançament dels stages a Brussel·les correspondrà al que marca la legislació vigent.   
6. Podrà realitzar també els stages el personal amb contracte administratiu i laboral del Consell abans de l'inici de l'stage.   
7. Els candidats elegits hauran de posar-se en contacto personalment amb el Director General d'Economia.   
8. Igualment, amb anterioritat a l'inici dels stages, els candidats elegits hauran de posar-se en contacto, personalment, amb la Secretaria d'Estat per a les Relacions amb les Comunitats Europees, del Ministeri d'Afers Estrangers. Durant el període de realització de l'stage hi haurà un contacte regular amb la Missió d'Espanya davant les Comunitats Europees a Brussel·les i, en tot cas, en el moment de l'inici i de l'acabament.   
9. Una vegada acabat l'stage a Brussel·les, els funcionaris hauran de redactar una memoria, que constarà de dues parts: una primera part relativa als aspectes formals d'aquest (durada, organització, contactos personals esteblerts a la Comissió...), i que inclourà també l'opinió personal de l'estatger respecte del desenvolupament de l'stage. En la segona part serà resumit el contingut del treball realitzat al llarg del període de l'statge. Aquesta memòria serà tramesa, a través del Departament o de la Conselleria de què depenga cada funcionari, al Director General d'Economia de la Conselleria d'Economia i Hisenda.   
10. Els candidats elegits hauran de comunicar al Director General d'Economia de la Conselleria d'Economia i Hisenda qualsevol modificació del tema de l'stage, per a l'aprovació per part d'aquest.   
11. La memòria serà tramesa, posteriorment, al Director del Gabinet del Secretari per a les Relacions amb les Comunitats Europees, del Ministeri d'Afers Estrangers.   
Cosa que fem pública perquè en prengueu coneixement.   
València, a 16 d'agost de 1983.   
El Conseller d'Economia i Hisenda,  
ANTONI BIRLANGA I CASANOVA  
Veure imatge